174 Euroopan yhteisöjen virallinen lehti 07/Nide 01 376R3237 31.12.76 EUROOPAN YHTEISÖJEN VIRALLINEN LEHTI N:o L 368/1 NEUVOSTON ASETUS (ETY) N:o 3237/76, annettu 21 päivänä joulukuuta 1976, Genevessä 14 päivänä marraskuuta 1975 tehdyn TIR-carnet'lla tapahtuvaa tavaroiden kansainvälistä kuljetusta koskevan tulliyleissopimuksen (TIR-yleissopimus) teknisten liitteiden soveltamisesta ennakkoon sekä TIR-carnet'n mallin käyttöönotosta ennakkoon EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamis- sopimuksen, ottaa huomioon komission suosituksen, sekä katsoo, että Genevessä 1975 tarkistetussa TIR-yleissopimuksessa tarkoitettuja yksinkertaistamistoimenpiteitä olisi sovel- lettava niin pian kuin mahdollista; tämä koskee erityises- ti mainitun yleissopimuksen teknisiä määräyksiä ja TIR-carnet'n mallia. ON ANTANUT TÄMÄN ASETUKSEN: 1 artikla 1. Vuoden 1975 TIR-yleissopimuksen liitteitä 1, 2, 3, 4,5 ja 7 sovelletaan yhteisössä 1 päivästä tammikuuta 1977 alkaen. Mainitun yleissopimuksen liitteen 6 selittäviä huomau- tuksia, jotka liittyvät ensimmäisessä alakohdassa luetel- tuihin liitteisiin, sovelletaan samasta päivästä alkaen. 2. Vuoden1975 TIR-yleissopimuksen liitteessä 1 esite- tyllä TIR-carnet''n mallilla on yhteisössä 1 päivästä tammikuuta 1977 alkaen sama lainvoima-arvo ja sama vaikutus kuin vuoden 1959 TIR-yleissopimuksen TIR- carnet'lla. 3. Vuoden 1975 TIR-yleissopimuksen liitteiden 1, 2, 3, 4, 5 ja 7 teksti ja liitteen 6 edellä mainittuja liitteitä täydentävät selittävät huomautukset ovat tämän asetuksen liitteissä. 2 artikla Komissio ilmoittaa Euroopan talouskomission toimeen- panevalle sihteerille 1 artiklassa annetuista säännöksistä. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen viralli- sessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1976. Neuvoston puolesta Puheenjohtaja A.P.L.M.M. van der STEE